b"\n_START_ARTICLE_\nRevolta ibera de 197 aC\n_START_SECTION_\nAntecedents\n_START_PARAGRAPH_\nLa vict\xc3\xb2ria de la rep\xc3\xbablica de Roma sobre cartago a la segona guerra p\xc3\xbanica va deixar Hisp\xc3\xa0nia en mans romanes, i la transformaci\xc3\xb3 del territori en prov\xc3\xadncia va provocar importants canvis administratius i fiscals, i la imposici\xc3\xb3 del stipendium no fou acceptada per les tribus locals, de manera que el 197 aC, just en acabar la segona guerra maced\xc3\xb2nica va esclatar una gran revolta a tota l'\xc3\xa0rea conquerida a Hispania a causa de l'expoli republic\xc3\xa0. En marxar Escipi\xc3\xb3 l'Afric\xc3\xa0 despr\xc3\xa9s de les seves campanyes hisp\xc3\xa0niques, els caps ib\xc3\xa8rics que l'havien recolzat, i que encara gaudien d'una certa estructura pol\xc3\xadtica i capacitat de reacci\xc3\xb3, van considerar que nom\xc3\xa9s els unia una relaci\xc3\xb3 personal amb el seu rex Escipi\xc3\xb3.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nEls romans van ordenar que els ibers esfonsessin les muralles sota pena de ser redu\xc3\xafts a l'esclavitud, i ho feren els oppida dels voltants de l'Ebre. Els poblats de l'interior del que ara \xc3\xa9s Catalunya, desapareixeren definitivament."